
1 straipsnis.	88 straipsnio 1 dalies pakeitimas 
88 straipsnio 1 dalyje po žodžių „šio Įstatymo“ įrašyti žodžius „ar Lietuvos Respublikos politinių partijų ir politinių kampanijų finansavimo bei finansavimo kontrolės įstatymo“ ir šią dalį išdėstyti taip:
„1. Vyriausioji rinkimų komisija gali pripažinti rinkimų rezultatus negaliojančiais, jeigu nustato, kad šiurkštūs šio Įstatymo ar Lietuvos Respublikos politinių partijų ir politinių kampanijų finansavimo bei finansavimo kontrolės įstatymo pažeidimai, padaryti rinkimų apylinkėje arba savivaldybėje, arba dokumentų suklastojimas ar jų praradimas turėjo esminės įtakos rinkimų rezultatams, arba pagal balsų skaičiavimo protokolus ar kitus rinkimų dokumentus negalima nustatyti kandidatų sąrašų, dalyvaujančių paskirstant mandatus, arba kandidatų sąrašui tenkančių mandatų skaičių galima nustatyti tik daugiau kaip vieno mandato tikslumu.“

2 straipsnis. 89 straipsnio 1 ir 2 dalių pakeitimas
1. 89 straipsnio 1 dalyje po žodžio „skundus“ įrašyti žodžius „pateiktas galutines politinės kampanijos finansavimo ataskaitas ir auditorių ataskaitas apie faktinius pastebėjimus dėl politinės kampanijos dalyvio politinės kampanijos atitikimo Lietuvos Respublikos politinių partijų ir politinių kampanijų finansavimo bei finansavimo kontrolės įstatymo ir kitų teisės aktų reikalavimams bei įvertinusi politinės kampanijos stebėsenos rezultatus“ ir šią dalį išdėstyti taip:
„1. Galutinius rinkimų rezultatus, išnagrinėjusi visus skundus, pateiktas galutines politinės kampanijos finansavimo ataskaitas ir auditorių ataskaitas apie faktinius pastebėjimus dėl politinės kampanijos dalyvio politinės kampanijos atitikimo Lietuvos Respublikos politinių partijų ir politinių kampanijų finansavimo bei finansavimo kontrolės įstatymo ir kitų teisės aktų reikalavimams bei įvertinusi politinės kampanijos stebėsenos rezultatus ir nustačiusi visus rinkimų rezultatus, taip pat ir rinkėjų, balsavusių užsienyje bei laivuose, balsus, nustato Vyriausioji rinkimų komisija.“
2. 89 straipsnio 2 dalyje vietoj skaičiaus ir žodžio „7 dienas“ įrašyti skaičių ir žodį  „20 dienų“ ir šią dalį išdėstyti taip: 
„2. Galutinius rinkimų rezultatus ne vėliau kaip per  20 dienų nuo rinkimų skelbia Vyriausioji rinkimų komisija. Šiuos rezultatus ji pirmiausiai paskelbia internete ir artimiausiame „Valstybės žinių“ numeryje.“

3 straipsnis. Įstatymo įsigaliojimas
Šis įstatymas įsigalioja nuo 2008 m. sausio 1 d.



Skelbiu šį Lietuvos Respublikos Seimo priimtą įstatymą.

